Reta y'Uburundi n’Ishirahamwe Engen ku Vyerekeye Ibitoro
Ubushikiranganji bujejwe imigambi y’ubudandaji n'amahinguriro mu Burundi bwafatiye ibihano ishirahamwe Engen ridadanza ibitoro, inyuma
Reta y’Uburundi yaciriye ishirahamwe Engenihadabu ry'imiriyoni zitanu. Ubushikiranganji bujejwe imigambi y’ubudandajin'amahinguriro mu Burundi bwafatiye ibihano ishirahamwe Engen ridadanzaibitoro, inyuma y'uko iryo shirahamwe ryanse kudandaza ibitoro ku bicirobishasha vyashinzwe na reta. Urwandiko reta y’Uburundi yashikirije abarongoye ishirahamwe Engen rutegekairyo shirahamwe gutanga ihadabu ry'imiriyoni zitanu z'amafaranga y’amarundi,hanyuma ibigega vyose vy'iryo shirahamwe bikugarwa, abadandaza bakorana n'iryoshirahamwe banse gutanga ibitoro ku masitasiyo nabo nyene bagatanga ihadabury'umuriyoni w'amafaranga y'amarundi, n’ibibanza bakoreramwo navyo nyene bikugarwa. Ishirahamwe Engen ryari risanzwe ritanga ibitoro i Bukavu no mu buseruko bwaCongo, ariko ubu nti rifise uburenganzira bwo gusohora ibitoro biva mu Burundi.Izo ngingo zose zisigurwa mu rwandiko ruvuga ko ishirahamwe Engen ryagagaje,rikanka kwubahiriza ingingo ya reta igabanya ibiciro vy’ibitoro ku nezay'abanyagihugu. Reta yisigura ivuga ko ibiciro vy’ibitoro vyagiye biragabanukacane ku masoko mpuzamakungu. Abarongoye iryo shirahamwe nta kajambo barabwira abamenyeshamakuru, arikoababegereye babwiye Ijwi rya Amerika ko ishirahamwe Engen ridashobora kudandazaesanse ku giciro c'i 1700 y’amarundi, n'amazutu ku giciro c’i 1500 y’amarundi,ngo kuko ryohomba imiriyoni umunani zirenga, riravye ingene ryaranguye ibitoroku masoko mpuzamakungu. Abo begereye abatwara ishirahamwe Engen bavuga ko mu bigega hari amaritiroarenga imiriyoni zine, n'ayandi nk’ayo ari mu nzira. Ishirahamwe Engen rifiseamasitasiyo mirongo itatu n'atandatu mu gihugu cose, rikaba ariryo ritangaibice birenga mirongo indwi kw'ijana vy’ibitoro bikoreshwa mu Burundi. Amasitasiyo abandanya akora mu gisagara ca Bujumbura ni cumi gusa, ayo nayoakaba ahabwa ibitoro n'ishirahamwe Interpetrol. Iryo shirahamwe naryo nyeneryarigeze kugiriranira ingorane na reta y’Uburundi, igihe ryagirizwa ubusumabw'amafaranga. Amakamyo, ibitoro, n'ibindi bikoresho vy’iryo shirahamwe vyarivyahagaritswe n'ubutungane.